יצחק גזית

**יצחק גזית** (10 במאי 1928 – 15 באפריל 1994) היה קצין צה"ל בדרגת אלוף-משנה, שירת כמפקד בסיס נמל חיפה בחיל הים. אחר שיצא לגמלאות מהשירות הצבאי ניהל את נמל אשדוד.

## משפחה וילדות
הוריו של יצחק גזית, רחל ויוסף סמברג, עלו לארץ ישראל בשנת 1926 מהעיירה חלם בפולין והתיישבו בחיפה.
יצחק נולד בחיפה למד בבית הספר הריאלי ועבר לבסמ"ת אותו סיים במגמת חשמל. בגיל 12 הצטרף לפעילות הימית של הפועל בחיפה.

File:GazitBasmatClass.jpg |כיתת תלמידי בסמ"ת יצחק גזית עומד ראשון מימין.
File:HapoelSailingBoats.jpg |סירות המפרש של אגודת השיט הפועל ימיה בחיפה.



## שירות ביטחוני במדינה בדרך
בגיל 18 הצטרף גזית לפלמ"ח לחם בחטיבת הנגב בקבוצה שהקימה את קיבוץ פלמחים.
יצחק סמברג היה פעיל בפלי"ם והשתתף בפעולות הסיוע להורדת מעפילים:
בעת פריקת המעפילים מהאנייה שבתאי לוז'ינסקי (אוניית מעפילים) בחוף ניצנים, נתפס על ידי הבריטים ונשלח יחד עם מעפילים למחנות המעצר בקפריסין. שם ישב במחנה 550 ליד פמגוסטה יחד עם אנשי הפלמ"ח האחרים עסק בהדרכת הנער הלקראת השירות בצה"ל. לאחר 4 חדשים חזר לארץ ישראל.
בעת מלחמת העצמאות ליווה שיירות לנגב הנצור. וכן גם נלחם נגד העיראקים באזור מענית.

File:GazitYagurPalmachTraining.jpg |אימוני נשק לחברי הפלמ"ח בקיבוץ יגור, יצחק גזית במרכז.1946
File:GazitYagurDiningRm.jpg |חברי הפלמ"ח בקיבוץ יגור



## חיל הים
כשהוקמה תוך כדי המלחמה **יחידת הנחיתה ** של חיל הים צורף אליה גזית. והשתתף בפשיטה לפיצוץ פסי הרכבת לאל עריש. לאור ניסיונו בסירות הפועל קיבל פיקוד על קורס מפקדי סירות בשנת 1949

**הנחתות** בשנים 1953–1955 שימש גזית מונה למפקד שייטת הנחתות ולמעשה היה מפקדה הראשון. 
**בשייטת הגדולה** גזית עבר לשייטת הגדולה ומונה למפקד הפריגטה אח"י משגב (ק-30) ב-26 בנובמבר 1956 יצאה הפריגטה בעקבות אחיותיה אח"י מזנק (ק-32) ואח"י מבטח (ק-28) בדרך לאילת סביב אפריקה. ב-18 בדצמבר 1956 בקרבת קייפטאון קיבלה הוראה לחזור לחיפה. משיקולים בעקבות החלטת מועצת הביטחון על נסיגת כוחות צה"ל מסיני בוטלה הצטרפות אח"י משגב לכח הימי בים האדום. הפריגטה הגיעה חזרה לנמל חיפה 26 ב-16 בינואר 1957. 

**בה"ד חיל הים** גזית מונה להיות מפקד בה"ד חיל הים, בתפקיד זה שימש גם כנציג חיל הים בדירקטוריון בית הספר לקציני ים עכו.

### בסיס נמל חיפה
תפקידו העיקרי שבגינו זכור גזית למרבית אנשי חיל הים הוא הפיקוד על בסיס חיפה. במחצית שנות הששים הוקם רציף עגינה לצוללות ושייטת המשחתות ופלגת הטרפדות 914 עברו לעגינה אל שובר הגלים הראשי. שער הנמל המערבי נעשה שער הבסיס ומחנה הבסיס הוקם במערב הנמל. 
גזית היה מעורב באופן מלא בפעילות הבסיס שסיפק שירותי עגינה תחזוקה ואספקה כולל ומגורים לצוותים. היה מפקדם הישיר של יחידה 707 פלגת השליטה שהפעילה תחנות מכ"ם ופלגת המעגן שהפעילה גוררות.

גזית נחשב כמפקד המייסד של בסיס חיפה במתכונתו כיום. בתפקיד זה היה אחראי גם לפעילותה של יחידה 788 שבפעילה נחתות משמר בכנרת. היחידה עמדה בקו האש מול פעילות רבה של הסורים ותקריות אש. עד מלחמת ששת הימים. בתקופת פיקודו עברה פלגת הטרפדות 914 עברו לעגינה ליד שובר הגלים. בתי המלאכה וארגון הלוגיסטיקה של הבסיס אפשרו לקבוע שכל יציאה לים יהיו מוכנות למלחמה.
יחידה 707 – ביזמת דב שפיר מפקד שייטת 13 הוקמה בבסיס חיפה יחידה שתבצע את עבודות הצלילה ההגנתית. מעורבותו של גזית. בהקמתה הייתה רבה. ברציפי העגינה ובניני המגורים נעשה בינוי רב היקף והבסיס היה מוכן לקראת קליטתה של שייטת ספינות הטילים.

קובץ:GazitTankus1955.jpg|סרן יצחק גזית מקבל את אות מלחמת העצמאות משמואל טנקוס, ראש מחלקת ההדרכה של חיל הים, 1951.
קובץ:GINSMisgavCrossingEquator.jpg|טקס חלוקת תעודות חציית קו המשווה בפריגטה אח"י משגב (ק-30)
קובץ:LimonSamberg.jpg|אלוף מרדכי לימון ורס"ן יצחק גזית מארחים חשובים מארצות הברית.
קובץ:HaifaBaseJanuary1966.jpg|בסיס חיפה - ספינות חיל הים עוגנות בניצב לשובר הגלים ינואר 1966.
קובץ:GazitandErel.jpg|גזית ושלמה אראל עם יצחק רבין
קובץ:INCDirectors1955.jpg|סא"ל גזית שני משמאל עם הדירקטוריון והסגל הבכיר של בית הספר לקציני ים עכו, 1955.
קובץ:GazitDayanBahad.jpg|הרמטכ"ל משה דיין מבקר בבה"ד חיל הים משמאלו יצחק גזית 1956.
קובץ:INStaffBarlevGazit1968.jpg|סגל פיקוד חיל הים בעת ביקור אלוף חיים בר-לב בבסיס חיפה 1968.
קובץ:GazitAlam.jpg|אל"ם יצחק גזית 1970
קובץ:GazitRElievingVeterans.jpg|מפקד בסיס חיפה יצחק גזית מעניק תעודת סיום השירות הצבאי לוותיקי החיל יהודה רותם ואריה מוריס.
קובץ:GazitBotserTirosh.jpg|מסירת הפיקוד על בסיס חיפה יצחק גזית משמאל מוסר לצבי תירוש מימין. במרכז מפקד חיל הים אברהם בוצר 1970
קובץ:VisitingKalia.jpg|ביקור על חורבות הקיבוץ קליה, יצחק גזית שלישי מימין.


## באזרחות
בשנת 1973 פרש גזית מצה"ל והוזמן לאגף הספנות והנמלים לנהל את הרשות לחינוך והכשרה ימיים בעכו. לאחר מספר חודשים של עבודה מאומצת לשיפור תפקוד המכון. הועלתה דרישה מחיים לסקוב, ראש רשות הנמלים, לנהל את נמל אשדוד. גזית מונה בסוף יוני 1973 למנהל נמל אשדוד.
הנמל היה בתקופה שוועד עובדים חזק בראשות יהושע פרץ זכה לתמיכה של יו"ר ההסתדרות יצחק בן-אהרון הפריע לעבודה הסדירה ועיכב התייעלות. לגזית היו מאבקים קשים וממושכים כדי לוודא ניהול תקין ורווחי.

ביולי 1977, לאחר ארבע שנים, סיים את תפקידו בנמל אשדוד, וניהל חברת בת של צים.

File:GazitPortAshdod.jpg |יצחק גזית במרכז עם עובדי נמל אשדוד
File:Gazit1993.jpg |יצחק גזית 1993


## משפחה ושאירים
גזית נישא לרות מבית קויפמן מקרית חיים ובמלחמת העצמאות שירתה כחובשת במחנה חיל הים בדור. ולזוג נולדו ארבעה ילדים. עתליה גזית הייתה קצינה בחיל הים ומורה לערבית שנשאה לירון מגל.  בוגר הפנימיה הצבאית מחזור 1972, שנהרג בטנק הצוערים, בקרבות החווה הסינית, במלחמת יום הכיפורים. בעז גזית בוגר קורס בחובלים ושירת כקצין מכונה באח"י קשת. ושי גזית שנעשה עורך דין.

בשנת 1976, נישא גזית פעם שנייה למאירה מנוחין, עובדת בנמל אשדוד, ונולדה להם בת משותפת.

ב-15 באפריל 1994, ערב יום הזיכרון לחללי צה"ל, נפטר גזית, שעד סוף ימיו הביע את יגונו על נפילת בנו נמרוד במלחמת יום הכיפורים. הובא למנוחות בבית העלמין באשדוד.

File:GazitFam.jpg |משפחת גזית
File:GazitSiblings1967.jpg |משפחת גזית באילת 1957.
File:GazitSonNimrod1971.jpg |נמרוד גזית בוגר הפנימיה הצבאית 1972
File:GazitAtalia.jpg |יצחק גזית עם בתו עתליה מגל, 1976.
File:GazitFm1980.jpg|משפחת גזית באשדוד 1980.


## קישורים חיצוניים

* חברים שאינם: גזית יצחק (סמברג) ז"ל, באתר עמותת חיל הים
* יעקב גרשון, יחידת הנחיתה בפיקודו של איציק סמברג באתר משמר המורשת הימית.
* צביקה רייך, המוהיקני האחרון בפינוי הראשון, **בין גלים** 157, אפריל 1982 עמ' 10

## הערות שוליים

קטגוריה:אנשי היישוב ילידי הארץ
קטגוריה:בוגרי בסמ"ת
קטגוריה:אנשי הפלי"ם
קטגוריה:לוחמי הפלמ"ח
קטגוריה:פעילי ההעפלה
קטגוריה:מפקדי בסיס חיפה
קטגוריה:מנהלים ישראלים
קטגוריה:אבות שכולים: חללי צה"ל
קטגוריה:אלופי-משנה בחיל הים
קטגוריה:מפקדי בה"ד 600
קטגוריה:אישים הקבורים באשדוד
קטגוריה:ישראלים שנולדו ב-1928
קטגוריה:ישראלים שנפטרו ב-1994